OpenLLM-France/wikimedia huggingface dataset:
# Molins de Dalt

Molins de Dalt (en francès, Moulinsart) és una localitat fictícia a la sèrie de còmics Les aventures de Tintín, del dibuixant belga Hergé. S'hi troba el castell del Molí, finca on viu el capità Haddock. Molins de Dalt sembla una vila gran, ja que compta amb comerços (la carnisseria Sensòs, la lleteria Lactas) i diversos serveis públics, com una comissaria de policia, un abocador (a Les joies de la Castafiore), una estació de tren (a Les 7 boles de cristall) i una línia d'autobús. El castell del Molí és una còpia de la secció central del Castell de Cheverny, una finca de França. Hergé va eliminar intencionadament les ales de l'edifici al·legant que al capità Haddock li correspon una bonica residència, però no pas un habitatge majestuós.
El nom original del castell en francès, château de Moulinsart, prové de Sart-Moulin, un poble a prop de Braine-l'Alleud, Bèlgica.
El castell del molí apareix per primera vegada a El secret de l'Unicorn com a residència dels antagonistes de la història, els germans Ocell. Al final de El tresor de Rackham el Roig, el professor Tornassol compra la finca, que havia estat construïda per un avantpassat del capità Haddock. A la capella de la mansió s'hi troba el tresor que busquen en Tintín i companyia. Durant els anys següents, el castell del Molí es converteix en la llar del capità Haddock i del professor Tornassol. A més, a Les joies de la Castafiore tota l'acció transcorre al castell i a la rodalia. A Tintín al país de l'or negre, en Silvestre Tornassol destrueix part del castell mentre intenta trobar un antídot d'un producte que converteix la gasolina en un explosiu.

## Referències

* 1 2 Farr, 2011, p. 106.
* ↑ Couvreur et al. 2011, p. 9
* ↑ «Back story». Secret of the Unicorn. Herge - Tintin (Official website). [Consulta: 25 febrer 2014].
* 1 2 Lofficier i Lofficier, 2007, p. 86–87.
* ↑ Lofficier i Lofficier, 2007, p. 130.

## Bibliografia

* Couvreur, Daniel. Éditions Moulinsart. Tintin chez les Belges, 2011, p. 64. ISBN 978-2-87424-238-0.
* Farr, Michael. Tintin: The Complete Companion. Last Gasp, 2011. ISBN 978-0-86719-754-9.
* Lofficier, Jean-Marc; Lofficier, Randy. The Pocket Essential Tintin. Harpenden, Hertfordshire: Pocket Essentials, 2007. ISBN 978-1-84243-226-6.
# Leptodactylus colombiensis

Leptodactylus colombiensis és una espècie de granota que viu a Colòmbia i Veneçuela.

## Referències

* Castro, F., La Marca, E. & Amézquita, A. 2004. Leptodactylus colombiensis. Llista Vermella d'Espècies Amenaçades de la UICN 2006. Consulta: 16 de gener de 2008.
# Karol Linetty

Karol Linetty (Żnin, 2 de febrer de 1995) és un futbolista polonès que juga en la demarcació de migcampista pel Torino FC.

## Internacional

Després de jugar en les seleccions sub-15, sub-17, sub-19 i sub-21, finalment el 18 de gener de 2014 va debutar amb la selecció absoluta de Polònia en un partit amistós contra Noruega que va finalitzar amb un resultat de 0-3 a favor del combinat polonès després dels gols del mateix Karol Linetty, Tomasz Brzyski i Micha? Kucharczyk.

### Gols internacionals

| # | Data | Estadi | Oponent | Gol | Resultat | Competició |
| 1 | 18 de gener de 2014 | Estadi Xeic Zayed, Abu Dabi, Unió dels Emirats Àrabs | Noruega | 0-3 | 0-3 | Amistós |

## Clubs

| Club | País | Any | Partits | Gols |
| Lech Poznań | Polònia | 2012 - | 112 | 11 |

## Referències

* ↑ «2018 FIFA World Cup Russia – List of Players» (PDF). Fédération Internationale de Football Association, 04-06-2018. Arxivat de l'original el 19 de juny 2018. [Consulta: 19 juny 2018].
* ↑ «Noruega 0-3 Polònia». UEFA, 18-01-2014. [Consulta: 14 juny 2016].

## Enllaços externs

* Fitxa del jugador a national football teams (anglès)
* Fitxa del jugador a footballdatabase
# KPart

KPart és el nom del component de programari framework per l'entorn d'escriptori KDE. Un component individual s'anomena KPart. KParts són anòlegs als components Bonobo de GNOME, els dos estan basats ens els conceptes de Microsoft de Object Linking and Embedding. Konsole està disponible com un KPart i s'usa en aplicacions com Konqueror o Kate. Alguns bons exemples de KParts són l'ús que en fa el Konqueror, el qual (entre d'altres) usa el KWord per mostrar documents, el KMPlayer per reproduir vídeo. I el Kontact, el qual integra aplicacions del kdepim sota una sola interfície.

## Enllaços externs

* Creant i usant KParts Arxivat 2010-10-18 a Wayback Machine. (anglès)
* Escrivint extensions per KDE Arxivat 2010-11-19 a Wayback Machine. (anglès)
* Programant amb KParts (anglès)
# Bazhuniq

El Bazhuniq fou un districte de Vaspurakan al sud-est del llac Van.
Limitava al nord amb el Gukan i el Reixtunik; al sud amb l'Arnoiotn; a l'est amb l'Andzevatxik; i a l'oest amb Mokq. La seva principal fortalesa era Surb Tikin.

## Mapa de Bogunik

L'Enciclopèdia Soviètica d'Armènia publicà una sèrie de mapes entre els quals hi ha el de la regió vaspurakanesa de Bogunik.
# Sandur (ciutat)

Sandur o Sanduru és una ciutat i consell urbà del districte de Bellary a Karnataka, capital de la taluka del seu nom. Està situada a 15° 06′ N, 76° 33′ E﻿ / ﻿15.1°N,76.55°E﻿ / 15.1; 76.55 i segons el cens del 2001 té una població de 27.601 habitants. El 1901 tenia uns 5000 habitants.
Fou capital d'un poligar bedar segles XVII i XVIII i conquerida el 1728 pels marathes de la família Ghorpade. Fou capital del principat de Sandur (vers 1713/1728-1948).

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Molins de Tarrés

Els Molins de Tarrés, Tarrès o Terrers, són un conjunt de molins del municipi d'Alcover (Alt Camp) inclosos en l'Inventari del Patrimoni Arquitectònic de Catalunya.

## Descripció

Es tracta d'un conjunt de tres edificis esglaonadament situats per damunt del riu Glorieta, en un lloc proper al mas de Forès. Presenten les característiques pròpies dels molins paperers de Catalunya: grans proporcions, planta rectangular i coberta de teula a dues vessants. Així mateix, constitueix una característica específica d'aquest tipus d'edificació l'existència de nombroses finestres que s'arrengleren horitzontalment als pisos alts de les quatre façanes. La funció d'aquestes finestres era la de ventilació per a l'assecat del paper. Les obertures dels molins de Tarrés són predominantment d'arc d'escarser.
L'obra és de pedra picada amb carreus regulars als angles.

## Història

L'aparició dels molins paperers a Catalunya es remunta a l'època medieval (S.XII-XIII). A Alcover la indústria paperera fou fonamental per al desenvolupament econòmic del segle S.XVIII, i mantingué la seva importància al llarg del segle xix fins que entrà en crisi vers les darreries de segle.
Els molins de Tarrés (o de Terrers) s'integren en un conjunt de construccions papereres distribuïdes al llarg del riu Glorieta, que produïen paper de diverses qualitats (d'estrassa, blanc, continu, de fumar).
En l'actualitat, un dels tres edificis es troba habitat i és de propietat privada. Els altres dos estan mig en ruïnes.

## Referències

* 1 2 3 4 «Molins de Tarrès». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 febrer 2016].

## Enllaços externs

* «Molins de Tarrés». Mapa de recursos culturals. Diputació de Tarragona.
# Leptodactylus caatingae

Leptodactylus caatingae és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Heyer, R. & Junca, F. 2004. Leptodactylus caatingae. Llista Vermella d'Espècies Amenaçades de la UICN 2006. Consulta: 16 de gener de 2008.
# Karounga Keïta

Karounga Keïta (Toukoto, 22 de setembre de 1941 - Melun, 5 de març de 2023) fou un futbolista malià de la dècada de 1960.
A Mali fou jugador de Sport Afrique i Djoliba AC. El 1962 es traslladà a la Universitat de Bordeus i fitxà pel Girondins de Bordeaux el 1963. També jugà amb la selecció de Mali.
Un cop retirat fou entrenador i seleccionador de Mali. A més, fou vicepresident de la Federació de Mali i president del Djoliba AC.

## Referències

* ↑ «Disparition de Karounga Keita». girondins.com, 07-03-2023.
* ↑ KEITA Karouga Arxivat 27 October 2007$^{[Datemismatch]}$ a Wayback Machine. girondins4ever.com (2004-2006) consultat el 2009-04-02
* 1 2 Karounga Keita re-elected president of Djoliba FC of Bamako Arxivat 2 April 2009$^{[Datemismatch]}$ a Wayback Machine.. PANA Press, 31 març 2009
* ↑ Salif Keita, l'Aigle du Mali Arxivat 2012-02-19 a Wayback Machine.. Carly Mouna, AfricaFoot. 22 juny 2002. Accessed 2009-04-02.
* ↑ Assemblée générale du Djoliba : un nouveau bail pour KAROUNGA KEÏTA Arxivat 29 April 2009$^{[Datemismatch]}$ a Wayback Machine.. l'Essor n15891 - 2007-02-12
# Popea Sabina Major

Popea Sabina Major (en llatí Poppaea Sabina) va ser una dama de l'aristocràcia romana que va viure sota el Principat. Va ser famosa per la seva bellesa.
Era filla de Gai Poppeu Sabí cònsol l'any 9. Es va casar amb Tit Ol·li, un amic de Sejà, que es va suïcidar (o potser va ser executat) quan Sejà va caure en desgràcia. Va ser mare de Popea Sabina, la futura emperadriu esposa de Neró. Després de la mort d'Ol·li es va casar amb Publi Corneli Lèntul Escipió, cònsol l'any 24, amb qui va tenir un fill Publi Corneli Escipió Asiàtic, cònsol l'any 68.
Va caure en desgràcia al regnat de l'emperador Claudi, quan la seva dona, Valèria Messalina va voler posseir els jardins de Luci Licini Lúcul·le, que llavors eren propietat de Publi Valeri Asiàtic. Messalina va fer córrer el rumor que Popea Sabina i Valeri eren amants, i va fer que el seu servent Suili acusés Publi Valeri de traïció i als dos d'adulteri. Asiàtic va ser jutjat en privat davant de l'emperador, i en lloc de declarar-lo culpable se li va permetre que es suïcidés. Mentrestant Messalina tenia agents que assetjaven Popea Sabina i l'amenaçaven amb la presó, cosa que va provocar que Popea també se suïcidés.

## Referències

* ↑ Tàcit. Annals XI,1-6
* ↑ Syme, Ronald. The Augustan Aristocracy. Oxfort: Clarendon Press, 2005, p. 178 i 229. ISBN 9780198147312.
# Basús

Basús (en francès Bazus) és un municipi occità del Tolosà, al Llenguadoc, situat al departament de l'Alta Garona, a la regió Occitània.

## Monuments

* L'ajuntament;
* L'Església;
* El monument de la guerra,
* el safareig

## Referències

* ↑ Toponímia occitana
# Sant Pere de Muntanyola

Sant Pere de Muntanyola és una capella de Muntanyola (Osona) inclosa a l'Inventari del Patrimoni Arquitectònic de Catalunya.

## Descripció

Capella de nau única sense absis i amb la capçalera orientada a llevant i un òcul a la part de ponent. El portal es troba a migdia i la sagristia sobresurt a la part esquerra de la nau. És coberta amb volta de creueria.
La capella ha perdut la seva funció i ha estat dividida verticalment en dos pisos. Al mur de migdia, per l'exterior, s'hi ha construït una escala que dona a nivell del primer pis amb un portal que du una llinda de roure. A més de l'òcul de ponent hi ha una altra obertura rectangular al mur de migdia i a llevant.

## Història

Capella situada a pocs metres del mas que va substituir l'antic Castell de Muntanyola enderrocat per un terratrèmol de 1448. Les primeres notícies de la capella, dedicada a Sant Pere, daten del 1023. Fou reedificada al segle XVII quan es va refer també el portal de migdia i al XIX (1824) és probable que s'hi perdés el culte, ja que aquesta data apareix al portal de migdia situat al primer pis, construït per tal d'emprar el recinte com a dependència agrícola.

## Referències

* 1 2 3 «Sant Pere de Muntanyola». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 agost 2021].
# Mont Kukak

El mont Kukak és un estratovolcà que es troba a la península d'Alaska, a l'estat d'Alaska, Estats Units. El cim s'eleva fins als 2.043 msnm. Es troba a l'extrem d'una cadena volcànica, en un sector completament cobert per glaceres i molt remot del Parc Nacional de Katmai. És l'únic de la cadena de volcans Denison-Steller-Kukak que mostra activitat geotèrmica, amb un camp de fumaroles a la seva base. Amb tot, es desconeix quan fou la darrera erupció.

## Referències

* ↑ «Global Volcanism Program | Kukak» (en anglès). [Consulta: 3 novembre 2022].
* ↑ «Geographic Names Information System». [Consulta: 3 novembre 2022].
# Li Linghan

Li Linghan (xinès tradicional: 李凌翰, pinyin: Lǐ Línghàn) fon un dibuixant de manhua xinés.
Nascut a Hong Kong d'una família provinent de Panyu, en la seua joventut estudià a Xangai, Hunan i altres llocs. Fou un dibuixant de còmic popular en Hong Kong entre les dècades de 1950 i 1970, formant part de Manhua Shijie. El 1961, estigué entre els artistes que crearen el setmanari en format tabloide Manhua Zhoubao.

## Referències

* ↑ 黎明海. 功夫港漫口述歷史1960-2014. 三聯書店(香港)有限公司, 2015-10-19. ISBN 978-962-04-3788-5. «李凌翰，原名李敬华，广东番禺人，生于香港。50至70年代香港著名漫画家 加拿大。他少时在上海湖南等地读书，[...]»
* ↑ «港產漫畫王國的建立». 中國文化研究院. [Consulta: 23 maig 2021].
* ↑ 楊維邦; 黃少儀. 香港漫畫圖鑑1867-1997. 中華書局(香港)有限公司, 2017-07-17. ISBN 978-988-8420-95-7. «六十年代初,李凌翰由《漫畫世界》雜誌(一九五六)衍生出另一本《漫畫周報》(一九六一),大受歡迎下轉而為《漫畫日報》(一九六一),掀起過一場漫畫報熱潮,亦因此激增了大批從業員, ...»
# La Pobla de Carivenys

La Pobla de Carivenys, també coneguda com la Pobla, és una entitat de població del municipi de Santa Coloma de Queralt, a la Conca de Barberà. L'any 2007 tenia 20 habitants.
Es troba a uns 700 m d'altitud, dins l'antic terme del castell de Queralt, a la capçalera de la riera de Clariana i a uns 6 km al nord-est del nucli urbà de Santa Coloma. S'hi accedeix des de la carretera C-241 (Montblanc - Manresa).
Fins al segle xix havia format part de l'antic municipi d'Aguiló.

## Referències

* ↑ «Ajuntament de Santa Coloma de Queralt - Entitats que el formen». Municat.
* ↑ «La Pobla de Carivenys». Gran Enciclopèdia Catalana. Barcelona: Grup Enciclopèdia Catalana.
* ↑ «La Pobla de Carivenys». Gran Enciclopèdia Catalana. Barcelona: Grup Enciclopèdia Catalana.
# Karim Abdul Razak

Karim Abdul Razak Tanko (Kumasi, Ghana, 18 d'abril de 1956) és un exfutbolista ghanès que jugava de centrecampista i més tard entrenador.
Jugà a diversos clubs entre els 70 i 80 destacant a l'Asante Kotoko i al New York Cosmos de la North American Soccer League (NASL). També jugà amb la selecció de futbol de Ghana, amb la qual guanyà la Copa d'Àfrica el 1978. Fou nomenat Futbolista africà de l'any aquest mateix any. Razak, també jugà a clubs dels Emirats Àrabs Units, Egipte (on fou nomenat jugador de l'any al país els anys 1983 i 1985) i Costa d'Ivori, i fou nomenat per la Confederació Africana de Futbol (CAF) el 2007 com un dels 30 millors futbolistes africans dels darrers 50 anys. També fou entrenador a Asante Kotoko, AS Dragons FC de l'Ouémé la selecció de Ghana i l'Stade Malien.

## Notes i Referències

* ↑ Varianions de pronuncia del nom són Karimu i Abdoul.
* 1 2 UEFA.com. «All-Stars clash kick off in Bari». UEFA. Arxivat de l'original el 12 març 2004. [Consulta: 6 abril 2007].
* ↑ Ojinmah, Iwedi. «ABDUL "THE GOLDEN BOY" RAZAK». Nigerian Super Eagles fans website. CyberEagles.com forum, 29-12-2004. Arxivat de l'original el 16 de febrer 2007. [Consulta: 6 abril 2007].
* ↑ Pierrend, José Luis. «African Player of the Year 1978». Football statistics website. Rec.Sport.Soccer Statistics Foundation, 14-12-2000. [Consulta: 6 abril 2007]. «1. Abdul RAZAK – 58 pts – Ghana – Asante Kotoko (Gha)»
* ↑ «All-Time Player Roster». Soccer Camps of America Inc.. Arxivat de l'original el 19 febrer 2007. [Consulta: 7 abril 2007].
* ↑ «Ghana's inside knowledge». Football:Africa. BBC, 14-09-2001 [Consulta: 7 abril 2007].

## Enllaços externs

* Biografia a CyberEagles Arxivat 2007-02-16 a Wayback Machine.
# Feldespatoide

Els feldespatoides o foides són una família de minerals tectosilicats formadors de roques. En aquesta família hi ha aluminosilicats de sodi, potassi o calci i també una mica de sílice. Entre els minerals que conformen la família hi ha variacions estructurals variables, per tant no és un grup mineral real. Els feldespatoides prenen el lloc als feldespats en aquelles roques ígnies infrasaturades en sílice o en aquelles que contenen més alcalins o alumini del que pot ser utilitzat per a la formació de feldespats. Els feldespatoides sovint es troben amb feldespats, amb amfíbols, olivina o piroxens, i mai amb quars o altres polimorfs de sílice.

## Minerals feldespatoides

| Grup de la Cancrinita | Fórmula |
| Afghanita | (Na,K)$_{22}$Ca$_{10}$(Si$_{24}$Al$_{24}$O$_{96}$)(SO₄)₆Cl₆ |
| Alloriïta | (Na,Ca,K)$_{26}$Ca₄(Al₆Si₆O$_{24}$)₄(SO₄)₆Cl₆ |
| Balliranoïta | (Na,K)₆Ca₂(Si₆Al₆O$_{24}$)Cl₂(CO₃) |
| Biachellaïta | (Na,Ca,K)₈(Al₆Si6O$_{24}$)(SO₄)₂(OH)$_{0.5}$·H₂O |
| Bystrita | (Na,K)₇Ca(Al₆Si₆O$_{24}$)(S₃)$_{1.5}$·H₂O |
| Cancrinita | (Na,Ca,☐)₈(Al6Si6O24)(CO3,SO4)₂·2H₂O |
| Cancrisilita | Na7(Al₅Si7O₂₄)(CO₃)·3H₂O |
| Davyna | (Na,K)₆Ca₂(Al₆Si₆O₂₄)(Cl₂,SO₄)₂ |
| Depmeierita | Na8(Al₆Si₆O₂₄)(PO₄,CO₃)$_{1-x}$·3H₂O (x<0.5) |
| Franzinita | (Na,K)₆Ca₂(Al₆Si₆O₂₄)(SO₄)₂·0.5H₂O |
| Giuseppettita | (Na,K,Ca)$_{7-8}$(Al₆Si₆O₂₄)(SO₄,Cl)$_{1-2}$ |
| Hidroxicancrinita | Na₈(Al₆Si₆O₂₄)(OH)₂·2H₂O |
| Kircherita | Na₅Ca₂K(Al₆Si₆O₂₄)(SO₄)₂·0.33H₂O |
| Cianoxalita | Na₇(Al₆-xSi₆+xO₂₄)(C₂O₄)$_{0.5+x}$·5H₂O (0 < x < 0.5) |
| Liottita | (Na,K)$_{16}$Ca₈(Al₆Si₆O₂₄)₃(SO₄)₅Cl₄ |
| Marinallita | (Na,K)₄₂Ca₆(Al₆Si₆O₂₄)₆(SO₄)₈Cl₂·3H₂O |
| Microsommita | Na₄K₂Ca₂(Al₆Si₆O₂₄)(SO₄)Cl₂ |
| Pitiglianoïta | Na₆K₂(Al₆Si₆O₂₄)(SO₄)·2H₂O |
| Quadridavyna | (Na,K)₆Ca₂(Al₆Si₆O₂₄)Cl₄ |
| Sacrofanita | (Na$_{61}$K$_{19}$Ca₃₂)(Si$_{84}$Al$_{84}$O₃₃₆)(SO₄)₂₆Cl₂F₆·2H₂O |
| Sulfhidrilbystrita | Na₅K₂Ca[Al₆Si₆O₂₄](S₅)₂(SH) |
| Tounkita | (Na,Ca,K)₈(Al₆Si₆O₂₄)(SO₄)₂Cl·H₂O |
| Vishnevita | (Na,K)₈(Al₆Si₆O₂₄)(SO₄,CO₃)·2H₂O |
| Carnegieita | NaAlSiO₄ |
| Kalsilita | KAlSiO₄ |
| Leucita | K(AlSi₂O₆) |
| Nefelina | (Na,K)AlSiO₄ |
| Grup de la sodalita | Fórmula |
| Haüyna | (Na,K)₃(Ca,Na)(Al₃Si₃O1₂)(SO₄,S,Cl) |
| Lazurita | Na₆Ca₂(Al₆Si₆O₂₄)(SO₄,S,S₂, S₃,Cl,OH)₂ |
| Noseana | Na₈(Al₆Si₆O₂₄)(SO₄)·H₂O |
| Sodalita | Na₈(Al₆Si₆O₂₄)Cl₂ |
| Tsaregorodtsevita | (N(CH₃)₄)(AlSi₅O₁₂) |
| Vladimirivanovita | Na₆Ca₂(Al₆Si₆O₂₄)(SO₄,S₃,S₂,Cl)₂·H₂O |
| Trinaphelina | NaAlSiO₄ |

## Referències

* 1 2 «Feldspathoid: Feldspathoid mineral information and data.». [Consulta: 19 març 2017].
* ↑ «Diccionari de geologia». [Consulta: 19 març 2017].

## Vegeu també

* Diagrama TAS
# Polígon (desambiguació)

«Polígon» té aquests significats:
* Geometria:
** Polígon, figura geomètrica plana formada per un nombre finit de segments lineals seqüencials.
** Polígon construïble, polígon regular que pot ser construït amb regle i compàs.
* Urbanisme: Polígon (urbanisme), àmbit d'actuació urbanística.
* Geografia:
** Polígon Industrial (Massanes), una entitat de població.
** Polígon - Vilanoveta, zona del Polígon Industrial del Segre on se situa la terminal de mercaderies de Renfe.
** Polígon del Baver, un dels barris que componen la ciutat d'Alacant. Vegeu: Llista de barris d'Alacant Categoria:Barris d'Alacant ...
** Polígon Empordà Internacional, polígon industrial situat al costat de la N-II i la C-31 al seu pas per Vilamalla, a l'Alt Empordà.
** Polígon de Sant Blai, un dels barris que componen la ciutat d'Alacant.
** El Polígon Industrial de Girona, entitat de població del municipi de Riudellots de la Selva a la comarca de la Selva.
# Sant Pere de Paçà

Sant Pere de Paçà és l'església parroquial del poble rossellonès de Paçà, a la Catalunya del Nord. Està situada al bell mig de la cellera originària del poble.

## Història

L'any 899 un precepte del rei Carles atorga una concessió a Torderes al seu fidel Esteve, i hi surt esmentada l'església de Sant Pere. Entre 1130 i 1148, el bisbe d'Elna Udalgar de Castellnou dona les esglésies de Sant Pere de Paçà i de Sant Esteve de les Vinyes, propera a l'anterior i actualment desapareguda, al monestir de Santa Maria del Camp. Aquesta donació es torna a reflectir en una butlla papal del 1163.

## Característiques

Es tracta d'una església romànica, d'una sola nau rectangular coberta amb una teulada sobre bigues que es basen en dos arcs de diafragma apuntats. L'edifici actual, que segueix la planta romànica, és possiblement un edifici tardà, ja del segle xvi o XVII, que va capgirar la disposició original: l'altar és a ponent, mentre que l'entrada principal s'obre a llevant, on correspondria estar situat l'absis. Diversos elements del seu interior, com una arcada de mig punt o l'escala d'accés al temple, que segueix una forma semicircular, corresponent a l'absis primitiu, romanen com a testimonis del temple primitiu. Tanmateix, l'emblanquinat de les parets no permet veure si hi ha més restes romàniques. A més, l'església roman del tot inserida en el grup de cases de l'extrem sud-oriental de la cellera, de manera que amb prou feines se'n veu res de l'exterior.

## Bibliografia

* Becat, Joan; Ponsich, Pere; Gual, Raimon. «Paçà». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 149. Sant Pere de Paçà». A: Inventari d'esglésies 3** Capcir-Cerdanya-Conflent-Vallespir-Rosselló. Barcelona: Arxiu Gavín, 1978 (Inventari d'esglésies). ISBN 84-85180-13-5.
* Ponsich, Pere; Badia i Homs, Joan. «Paçà: Sant Pere de Paçà». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ La cellera, amb l'església, en els ortofotomapes de l'IGN
# Monestir de Sant Elies (Iraq)

El Monestir de Sant Elies o Dair Mar Elia (siríac: ܕܝܪܐ ܕܡܪܝ ܐܝܠܝܐ; àrab: دير مار إيليا, Dayr Mār Īliyā) va ser un monestir cristià en l'antiguitat, el més antic de l'Iraq, que data del segle vi. Es trobava a la Governació de Nínive, al sud de Mossul. El monestir consistia en un complex d'edificis de tipus fortalesa, amb una superfície total d'aproximadament 2.500 m². Abans de la seua destrucció tenia 26 habitacions construïdes al voltant d'un pati, incloent una capella i un santuari.
El monestir va ser fundat al voltant del 595 dC per Mar Elia, un monjo assiri que havia estudiat amb anterioritat en al-Hira i més tard en el gran monestir de la muntanya Ezla en l'actual Turquia. Més tard va ser reclamat pels caldeus i va pertànyer a l'Església Catòlica Caldea. El monestir era el centre de la comunitat cristiana regional i durant segles milers de cristians van visitar el monestir amb celebracions en l'últim dimecres del mes de novembre.
El monestir va ser restaurat el segle xvii per Hurmizd Alqushnaya. El 1743, el líder persa Nadir Shah Tahmaz va ordenar la destrucció dels seus béns i la mort dels monjos que hi habitaven. El monestir va restar abandonat i en estat ruïnós fins al començament del segle xx, quan algunes parts es van restaurar incloent uns quants salons i habitacions. Durant la Primera Guerra Mundial Dair Mar Elia va ser utilitzat com a lloc de refugi, la qual cosa va portar a la reconstrucció de part del lloc.
El gener del 2016 es va saber que el grup terrorista Estat Islàmic el va dinamitar, fent-lo desaparèixer per complet.

## Referències

* ↑ «Smithsonian Magazine» (en anglés). Arxivat de l'original el 2013-11-02. [Consulta: 19 novembre 2016].
* ↑ Associated Press; Alleruzzo, Maya; Janssen, Bram «IS Destroys Religious Sites: The oldest Christian monastery in Iraq has been reduced to a field of rubble by IS's relentless destruction of ancient cultural sites». U.S. News & World Report. Associated Press, 20-01-2016.
* ↑ «Long Knife Soldiers Take A Journey Back in Time». News Blaze, 19-02-2007. Arxivat 3 de novembre 2013 a Wayback Machine. «Còpia arxivada». Arxivat de l'original el 2012-02-19. [Consulta: 19 novembre 2016].
* ↑ Crònica de Seert 13: 445.
* ↑ «In Iraq, a Monastery Rediscovered». Smithsonian, 16-09-2008. Arxivat 4 de gener 2013 at Archive.is
* ↑ «Early Assyrian Churches and Monasteries in northern Iraq». Arxivat de l'original el 20-04-2006.
* ↑ «Soldiers Visit Ancient Monastery». News Blaze, 23-12-2005.
* ↑ «El ISIS destruye el monasterio cristiano más antiguo de Irak» (en castellà). El País, 21-01-2016.